## Plan ID 2012022

**VARSEL OM OPPSTART AV PLANARBEID – DETALJREGULERINGSPLAN FOR GODTHAAB – GAMLE RINGERIKSVEI 148, BÆRUM KOMMUNE**

Det er et omfattende utbyggingsforslag som nå er lagt ut til offentlig ettersyn, og vil berøre svært mange i dette allerede tett bebygde området. Det er bekymringsfullt at man foreløpig ikke kan si hvor omfattende utbyggingen blir og da særlig med hensyn til antall biler som skal ut og inn av området. Åsterud boligsameie har 294 eierseksjoner samt Godthaabhagen og Godthaab park og Trysilhus. Vi er også nærmeste nabo til et naturreservat med sine lovpålagte begrensninger. Innkjørings alternativ vil derfor være avgjørende for alle oss som i dag bor i og benytter eneste innkjøringsvei - Edelgranveien.

Edelgranveien har avkjøring fra Gamle Ringeriksvei som er fylkesvei. Denne saken vil derfor også berøre Viken fylke og Statens vegvesen med sine opplagte innsigelser.

Forslaget avviker fra fylkets vedtatte ATP (Areal og transportplan), som klart begrenser utbygging av nye områder utenfor kollektivknutepunkt.

Et underjordisk garasjeanlegg virker fornuftig, men innkjøringen fra Edelgranveien må være utelukket. Veien er smal og svingete- Det er relativt høye berg på begge sider. Den er umulig å rette ut og avkjøringsforslaget fra Edelgranveien inn på privat vei virker useriøs i en 90 graders - allerede farlig sving, som om vinteren er særdeles glatt.

Vi vet ikke den endelige grunnen til at Ruter avviklet holdeplassen inne på vårt område i Edelgranveien, men jeg vet at den svingete glatte bakken opp, veide tungt

Planavdelingen i Bærum kommune har prøvd å stanse utbyggingen pga. adkomstutfordringene, ATP’en samt manglende hensynssone til naturreservatet.

Åsterud boligsameie er i utgangspunktet ikke negativ til en mindre utbygging, så lenge salg av eiendom, kan rehabilitere og ivareta et svært godt rehabiliteringstilbud i Bærum. Vi mener derfor at utbyggingen må nedskaleres og legges bak og på oversiden av Godthaab, nærmest Gml. Ringeriksvei. Innkjøringen til Garasjeanlegget må ledes inn med nedkjøring på allerede eksisterende parkering.

BK svarer at dette blir å forstå som parkeringsnorm C, hvilket tilsier 1,2 bil pr bolig. Det må i så fall være en forutsetning, så vi ikke opplever villparkering i Edelgranveien.

På vegne av styret i Åsterud boligsameie

Vibeke Limi

Styreleder